Държавен вестник, бр. 52, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  52
(2) На изпълнителите на охранителната 
дейност от екипите, извършващи транспор­
тирането, лицето по ал. 1 организира и кон­
тролира осигуряването на:
1. служебна карта със снимка, отличителен 
знак и униформено облекло;
2. огнестрелно оръжие с необходимите 
боеприпаси;
3. противокуршумни жилетки;
4. средства за комуникации;
5. противогаз;
6. белезници и други помощни средства по 
чл. 60, ал. 2 от ЗЧОД;
7. сигнално електрическо фенерче без 
зелена светлина в случаите, когато охраната 
се осъществява по железопътния транспорт.
Чл. 42. (1) Преди извършването на всеки 
превоз на ценни пратки и товари отговорни­
кът на екипа организира провеждането на 
инструктаж, който включва:
1. запознаване с особеностите на марш­
рутите – начален и краен пункт, общите и 
особените задължения на изпълнителите 
на охранителната дейност, както и друга 
информация, касаеща осъществяването на 
охраната при транспортирането на ценни 
пратки и товари;
2. тактиката на действие;
3. задачите на всеки изпълнител на охра­
нителната дейност от екипа;
4. други въпроси от организационен и 
тактически характер.
(2) При подготовката за превоз отговор­
никът на екипа:
1. извършва проверка и подготовка на 
оборудването, въоръжението и техническите 
средства;
2. в случаите, когато транспортирането се 
осъществява с автомобил, извършва проверка 
на техническото му състояние;
3. получава необходимите документи за 
осъществяване на превоза.
Чл. 43. (1) Ценните пратки и товари на 
стойност до 15 000 лв. се транспортират с 
автомобил, снабден с трайно прикрепена към 
конструкцията му метална каса или шкаф, и 
въоръжена охрана.
(2) Ценните пратки и товари на стойност 
от 15 000 до 30 000 лв. се транспортират с 
автомобили, които отговарят на следните 
технически изисквания:
1. в автомобила са обособени зони за вода­
ча и другите изпълнители на охранителната 
дейност, за материалноотговорните лица и 
сейф (товарно помещение);
2. вратите за водача, за другите изпълнители 
на охранителната дейност, за материалноотго­
ворните лица са оборудвани с допълнителни 
устройства, изключващи възможността за 
отварянето им отвън;
3. автомобилът е снабден със специални 
отвори за стрелба;
4. стъклата на автомобилите са куршумо­
устойчиви без отделяне на отломки;
5. подът на автомобила, двигателят, охла­
дителната система, резервоарът за горивото 
и акумулаторите са бронирани;
6. гумите на автомобила имат възможност 
за пробег минимум 30 км след пробиване;
7. в автомобила има средства за радио­
връзка, разговорна уредба и климатична 
инсталация, пожарогасител, подвижна лампа 
или прожектор;
8. резервната гума е монтирана извън то­
варното помещение;
9. автомобилът е оборудван с допълнителни 
фарове за мъгла, огледала за обратно виждане, 
осигуряващи достатъчна видимост при дви­
жение на заден ход, и триточкови предпазни 
колани за всички седалки.
(3) Ценните пратки и товари на стойност 
над 30 000 лв. задължително се транспортират 
със специализирани бронирани автомобили, 
в които:
1. е обособен сейф (товарно помещение);
2. обособените зони са оборудвани с не­
обходимите по вид и обем пожарогасители.
(4) Извършването на транспорта се пла­
нира по възможност само за светлата част 
на денонощието.
Чл. 44. (1) При извършване на проверка от 
полицейски органи отговорникът на екипа:
1. изисква от полицейските служители да 
удостоверят легитимността си със служебна 
карта или с личен знак;
2. докладва в дежурната част или на ръко­
водителя на звеното, че е спрян за проверка 
от полицейски орган, като уточнява часа и 
мястото.
(2) В случаите, когато транспортирането 
се осъществява с автомобил:
1. екипът влиза във връзка с проверяващи­
те по разговорна уредба или друго свързочно 
средство, без да отваря вратите на автомобила;
2. необходимите документи се показват 
през стъклото, без да се напуска автомобилът.
(3) Проверката на автомобила от полицей­
ските органи се извършва само в съответното 
районно управление на областната дирекция 
на Министерството на вътрешните работи.
Чл. 45. (1) При разпореждане от полицей­
ските органи за промяна на маршрута или 
за проверка на товара отговорникът на екипа 
докладва на ръководителя на дейността по 
охрана при транспортиране на ценните пратки 
или товари.
(2) Преди изпълнение на полицейското 
разпореждане от екипа ръководителят на 
дейността по охрана при транспортиране на 
ценните пратки или товари се свързва с де­
журната част на съответното структурно звено 
на областната дирекция на Министерството 
на вътрешните работи за потвърждаване на 
разпореждането.